Հայաստանի ազատագրության համաշխարհային կազմակերպություն

**Հայաստանի Ազատագրության Համաշխարհային Կազմակերպություն**, դասական ուղղագրությամբ՝ **Հայաստանի Ազատագրութեան Համաշխարհային Կազմակերպութիւն**, խորհրդահայ ուղղագրությամբ՝ **Հայաստանի Ազատագրության Համաշխարհային Կազմակերպություն**, կրճատ՝ **ՀԱՀԿ**, անգլերեն՝ The World Organization for the Liberation of Armenia (WOLA), ռուսերեն՝ Всемирная Организация Освобождения Армении (ВООА), Միջազգային շարժում։

thumb| '''Հայաստանի ազատագրության համաշխարհային կազմակերպություն''' Միջազգային Շարժման գլխաւոր խորհրդանիշը՝ Մեծ Հայքի դրոշը։

[200px|thumb|ՀԱՀԿ Համանախագահ [Գագիկ Սարուխանյան]]

## Պատմություն
Հիմնադրվել է 2022 թվականի հուլիսի 1-ին՝ ԱՄՆ-ի Լոս Անջելես եւ Հայաստանի Երևան քաղաքներում, մի խումբ հայրենասեր հայ եւ հայասեր այլազգի քաղաքական գործիչների կողմից, որպես Միջազգային համացանցային Շարժում։

## Նպատակ
**Հայաստանի ազատագրության համաշխարհային կազմակերպություն** Միջազգային Շարժումը նպատակ ունի ազատագրել հայկական բոլոր հողերը եւ վերստեղծել Ազատ, Անկախ, Միացյալ Հայաստանը, կարճ՝ Մեծ Հայքը։ Դրանով իսկ վերջնական եւ հայանպաստ լուծում կստանա Հայկական Հարցը։ Սկզբնական շրջանում **Հայաստանի ազատագրության համաշխարհային կազմակերպություն** Միջազգային Շարժումը նպատակ ունի վերադարձնել Հայաստանից խլված արևելահայկական հողերը, այդ թվում՝ Արցախ մարզը, Նախիջեւանի մարզը եւ այլն։ Հետագայում Ազատ, Անկախ եւ Միացյալ Հայաստանի կազմի մեջ պետք է մտնեն նաեւ Արևմտյան Հայաստանի հողերը, հատկապես՝ 1920 թվականի օգոստոսի 10-ի Սեւրի Պայմանագրով եւ 1920 թվականի սեպտեմբերի 22-ի Վիլսոնյան իրավարար վճիռով նախատեսված արևմտահայկական հողերը։

Ժամանակակից պայմաններում Հայկական հարցը ընկալվում է որպես ամբողջ աշխարհի հայության ձգտումը՝ վերականգնել պատմական արդարությունը, ստեղծել իրական պայմաններ հայ ազգի համախմբման, սփյուռքահայերի ազգային ինքնության պահպանման, Պատմական Հայաստանի միավորման համար։

Ըստ Հայաստանի Ազատագրութեան Համաշխարհային Կազմակերպութիւն Միջազգային Շարժման Համանախագահ, ռազմական պատմաբան, ռազմաքաղաքական վերլուծաբան գնդապետ Մնացական Ռ․ Տէր Խաչատրեանց Բագրատունու՝ Հայկական հարցն ունի հետևեալ հստակ ձևակերպումը․

«Հայկական հարցը Հայաստանի բոլոր պատմական տարածքների վրա Հայկական Ազատ, Անկախ, Ազգային պետականութեան վերստեղծման հարցն է»։,,,,,

Հայկական միասնական ազատ, անկախ պետության ստեղծման հետ համար անհրաժեշտ է հայ ժողովրդի միասնությունը, որը ապահովելու կարևոր պայմաններից է միասնական հայոց լեզվի՝ կոնկրետ գրաբարի վերականգնումը որպես հայ ժողովրդի եւ նրա պետության մարմինների պաշտոնական լեզվի կարգավիճակ ունեցող հաղորդակցության միջոցի։ Բնականաբար, այդ ծիրում Հայաստանի Ազատագրութեան Համաշխարհային Կազմակերպութիւն Միջազգային Շարժումը առաջակվում է վերականգնել նաեւ դասական կամ մաշտոցյան ուղղագրությունը, որպես միասնական հայկական ուղղագրություն։

[thumb|250x250px| [Հայաստանի և Թուրքիայի միջև ներկայիս դե յուրե սահմանն ըստ ԱՄՆ նախագահ ԱՄՆ 28-րդ նախագահ Վուդրո Վիլսոնի իրավարար վճռի]]

[thumb|304x304px|[Վուդրո Վիլսոն|ԱՄՆ 28-րդ նախագահ Վուդրո Վիլսոն]]

[thumb|304x304px|[Ուիլյամ Գլադստոն|Ուիլյամ Յուարթ Գլադստոն, անգլերեն՝ William Ewart Gladstone]]

290px|thumb|աջից|Վիլսոնյան Հայաստանի օրթոգրաֆիկ պրոյեկցիան

290px|thumb|Հայաստանի քարտեզը՝ Վիլսոնի գծած սահմաններով։

[thumb|420px|<small>Սևրյան պայմանագրով առաջարկվող Թուրքիայի բաժանումը։ Երկնագույնով ցույց է տրված Հայաստանին անցնող տարածքը, կապույտ գույնով՝ Հունաստանին անցնելիքը։ Բաց դեղին գույնով ցոյց է տրված Թուրքիային անցնող տարածքը, մուգ դեղինով՝ [Քուրդիստանը։ Ուրվագծերով տրված են Մեծ Բրիտանիային (կարմիր), Ֆրանսիային (յասամանագույն) և Իտալիային (կանաչ) անցնելիք տարածքները և նեղուցների ապառազմականացված միջազգային գոտին։]]

## Խորհրդանիշներ
**Հայաստանի ազատագրության համաշխարհային կազմակերպություն** Միջազգային Շարժման գլխաւոր խորհրդանիշը Մեծ Հայքի դրոշն է։ Մեծ Հայքի վերականգնումը **Հայաստանի ազատագրության համաշխարհային կազմակերպություն** Միջազգային Շարժման գլխավոր խնդիրն է։

## Կարգախոս
**Հայաստանի ազատագրության համաշխարհային կազմակերպություն** Միջազգային Շարժման հիմնական կարգախոսներից մէկն է հետեւյալը՝

19-րդ դարի բրիտանական քառակի վարչապետի՝ Ուիլյամ Յուարթ Գլադստոնի այս փայլուն ձեւակերպած հայանպաստ քաղաքական սկզբունքի հիման վրա են **Հայաստանի ազատագրության համաշխարհային կազմակերպություն** Միջազգային Շարժմանը միանում, կա՛մ զանազան ձեւերով, առավել հաճախ լուռ եւ առանց ինքնագովազդման աջակցում մի շարք օտարազգի հայասեր անձինք Աշխարհի տարբեր երկրներում։ Դրանով իսկ նրանք շարունակում են անցեալի այն մարդասեր եւ հայասեր անհատների ավանդույթը, ինչպիսիք էին, օրինակ, անգլիացի նշանավոր բանաստեղծ լորդ Ջորջ Գորդոն Բայրոնը, նորվեգացի բեւեռախույզ Նանսենը, ամերիկյան նախագահ Վուդրո Վիլսոնը, ավստրիական հրեա Ֆրանց Վերֆելը եւ բազում այլ աշխարհահռչակ կամ ոչ շատ հայտնի անձինք։

## Տարածում
Որպես համացանցային շարժում գործում է աշխարհի մի շարք երկրներում, ներկայացուցիչներ ունենալով հայ եւ օտարազգի հայասեր անդամների կազմից Հայաստանում, ԱՄՆ-ում, Կանադայում, Ուկրաինայում, Ֆրանսիայում, Գերմանիայում, Ռուսաստանում, Բելգիայում, Ավստրիայում, Իսրայելում, Ֆինլանդիայում եւ աշխարհի մի շարք այլ երկրներում։

## Ծրագիր
ՀԱՀԿ Ծրագիրը ունի երկու տարբերակ՝ Հիմնական ծրագիր եւ Անցումնային ծրագիր։
### Հիմնական ծրագիր

1. Ազատ, Անկախ եւ Միացեալ Հայաստանի կերտում՝ Ազգերի Լիգայի, ԱՆՏԱՆՏ-ի Գերագոյն Խորհրդի համապատասխան որոշումներով եւ Սեւրի 1920 թ․ պայմանագրով ու ԱՄՆ-ի նախագահ Վիլսոնի Իրաւարար վճռով նախատեսուած սահմաններում։

2. Արտաքին քաղաքական վեկտորի արմատական փոփոխութիւն՝ միանշանակ ուղղուելով դէպի Ազատ Աշխարհ։ Հայաստանը պէտք է լինի Ազատ Աշխարհի, այսինքն՝ իսկապէս Քաղաքակիրթ Աշխարհի լիիրաւ անդամը, բացառելով մեր Հայրենիքի վերադարձը դէպի աւտորիտար, բռնատիրական երկրների ճամբար։                                                                                                                                                                                     

3. Հայաստանի Պաշտպանական համակարգը ինտեգրել ՆԱՏՕ-ի դաշինքին եւ դրանով իսկ ապահովել ՀՀ անվտանգութիւնը մեր թշնամի ուժերից։

4. Ստեղծել ազատական տնտեսութիւն, որը բաց կլինի աշխարհի առաջադէմ տնտեսութիւնների համար։ Վերացնել մեզ կեղեքող ՌԴ-ից տնտեսական կախուածութիւնը, ինչպէս նաեւ կանխել ՌԴ-ի տնտեսական էքսպանսիայի հնարաւորութիւնը ՀՀ-ում։

5. Հայաստանը դարձնել աշխարհի հզօրագոյն գիտական կենտրոններից մէկը, ինչի հնարաւորութիւնները շատ մեծ են։ 

Պատրաստել բարձր որակաւորման մասնագէտներ՝ համալսարանական ուսման կազմակերպմամբ աշխարհի ամէնաառաջատար գիտա-կրթական կենտրոններում։ 

Իւր հերթին՝ Հայաստանը դարձնել աշխարհի ամէնաառաջատար գիտա-կրթական կենտրոններից մէկը, որտեղ կգան ուսանելու ամբողջ աշխարհի լաւագոյն ուսանողները։

6. Ապահովել Հայաստանի մշակոյթի աննախադէպ ծաղկումը, աւերուած եւ անհետացման եզրին հասցուած ազգային-մշակութային եւ ճարտարապետական ժառանգութեան վերականգնումը, պահպանումը, միջազգային ճանաչման հասցնելը եւ արդի տեխնոլոգիաների օգտագործմամբ առաջընթաց զարգացումը։

7. Հայաստանի տնտեսութեան զարգացում՝ շուկայական տնտեսութեան օրէնքների եւ Ազատ Աշխարհի սահմանադրական ու ֆինանսատնտեսական սկզբունքների հիման վրայ։

Գիւղատնտեսութեան զարգացում՝ հայկական ազգային պատմական փորձի, ինչպէս նաեւ արդի գիտութեան եւ արդիական տեխնոլոգիաների լաւագոյն եւ լայնօրէն կիրառմամբ։

Արդիւնաբերութեան զարգացում՝ արդի գիտութեան եւ արդիական տեխնոլոգիաների ամէնալայն եւ ամէնաարդիւնաւէտ  կիրառմամբ։

Տրանսպորտի եւ հաղորդակցուղիների զարգացում՝ մեր երկրի ազգային շահերի հաշուառմամբ եւ միջազգային հաղորդակցուղիների համակարգում լաւագոյնս ինտեգրմամբ։

Տեղեկատուական տեխնոլոգիաների գծով եւ առհասարակ տնտեսական ու ֆինանսական համակարգերի զարգացմամբ Հայաստանը մտցնել Աշխարհի առաջատար երկրների տասնեակի մէջ։

8. ՀՀ սոցիալական ապահովութեան եւ առողջապահութեան համակարգը պէտք է լաւագոյնս ապահովեն հայ ժողովրդի կարիքները եւ նպաստեն բնակչութեան թուաքանակի կտրուկ քանակական եւ որակական աճին։

9․ Հայաստանի պետական, ազգային եւ եկեղեցական միասնականացումը։ 

- Միացեալ Հայաստանը պէտք է հանդիսանայ Աշխարհի բոլոր հայերի Հայրենիքը։ 

- Ինքզինքը հայ համարող եւ Հայաստանի անձնագիր ունեցող ցանկացած անձ՝ անկախ բնակութեան վայրից եւ այլ պետութեան քաղաքացիութիւնից՝ պէտք է ունենայ ՀՀ բոլոր միւս քաղաքացիներին համահաւասար իրաւունքներ եւ համահաւասար պարտականութիւններ Հայոց Հայրենիքի նկատմամբ, ինչը ամրագրուած կլինի ՀՀ Սահմանադրութեան մէջ։

- Ամբողջ Հայութեան համար սահմանել միասնական ուղղագրութիւն, որը պէտք է լինի Հայոց աւանդական կամ դասական, այսինքն՝ Մաշտոցեան ուղղագրութիւնը՝ հրաժարուելով ազգը թէ՛ իւր ներկայի մասերի, եւ թէ՛ պատմական անցեալի ժառանգութեան հետ պառակտող բոլշեւիկեան խեղագրութիւնից։

- Թէ՛ Հայաստանում եւ թէ՛ Սփիւռքի հայկական ազգային կրթական բոլոր հաստատութիւններում դասաւանդման լեզուն պէտք է դառնայ դասական հայերէնը, այսինքն՝ գրաբարը։

- Հայ եկեղեցին պէտք է միասնականանայ եւ դադարեցնի իւր պառակտումը Էջմիածնական եւ Կիլիկեան կաթողիկոսութիւնների։ Հայ եկեղեցու բոլոր արարողութիւնների ժամանակ դարձեալ պէտք է կիրառուի պատմականօրէն ընդունուած սուրբ լեզուն՝ դասական հայերէնը, այսինքն՝ գրաբարը, հրաժարուելով աշխարհաբար լեզուով, եւ նրա երկու ճիւղերով՝ արևմտահայերէն, արեւելահայերէն իրականացուող եւ ազգը որոշակիօրէն պառակտող լեզուական քաղաքականութիւնից։

- Հայերէնը՝ իւր բոլոր ճիւղերով ու տեսակներով պէտք է պահել ու պահպանել, ընդ որում՝ փայփայել եւ ուսումնասիրել հայոց բոլոր բարբառները։ Սակայն Հայութեան ընդհանուր եւ միասնական լեզուն՝ ի Հայաստան եւ ի Սփիւռս Աշխարհի՝ թէ՛ դպրոցներում, թէ՛ հասարակական կազմակերպութիւններում, թէ՛ ՀՀ պետական բոլոր կառոյցներում պէտք է լինի Գրաբարը՝ դասական Հայերէնը։

- Աշխարհով մէկ քարոզել եւ տարածել Հայերէնը, որպէս Աստուածային լեզու՝ նպատակ ունենալով այն մի օր դարձեալ դարձնել համայն Մարդկութեան միասնական լեզուն։

10. Սփիւռքում բնակուող մեր հայրենակիցների շահերն արտայայտելու համար կստեղծուի ՀՀ Ազգային Ժողովի մշտապէս գործող երկրորդ պալատ (Սփիւռքի Պալատ), որը հնարաւորութիւն կունենա դառնալու ՀՀ Իշխանութիւնների որոշումների ընդունման համար կարևոր մի ատեան։
Հայկական Սփիւռքի իւրաքանչիւր համայնքում՝ ըստ երկրների ստեղծել՝

- Հայկական Ազգային Խորհուրդ, 

- Հայկական Ազգային Լեգէոն (այլընտրանքներ՝ Հայկական Մարզական Միութիւն, Հայկական Մարմնակրթական Միութիւն, Հայկական Ռազմամարզական Միութիւն),

- Հայկական Համալսարան,

- Հայկական Բարեգործական Հիմնադրամ,

այդ բոլորի համար նախապէս ապահովելով համապատասխան երկրների բարեացակամ վերաբերմունքը։

11. Հայոց ցեղասպանութեան հարցում հետամուտ լինել՝

- բոլոր հիմնական մեղաւոր երկրների կողմից կատարուելիք աներկբայ արդարացի փոխհատուցմանը (հողային, ֆինանսական, բարոյական եւ այլն), 

- Հայոց ցեղասպանութեան հետեւանքների վերացմանը, այդ թւում, իհարկէ՝ Հայկական Հարցի արդարացի հայանպաստ լուծմանը, 

- ինչպէս նաեւ ամբողջ աշխարհի կողմից Հայոց ցեղասպանութեան դատապարտմանը,

- եւ, իհարկէ՝ այլեւս որևէ մի ազգի նկատմամբ ցեղասպանութեան կիրառման անհնարինութեան հաստատմանը միջազգային իրաւունքի համապատասխան փաստաթղթերում։

12. Հայկական Հարցի արդարացի հայանպաստ լուծում նշանակում է Հայկական բոլոր պատմական տարածքների վրայ (Հայկական Լեռնաշխարհ եւ Կիլիկեան Հայաստան) Միասնական, Ազգային, Ազատ, Անկախ Հայկական Պետութեան ստեղծում։

Միասնական, Ազգային, Անկախ Հայկական Պետութեան շուրջ դաշնակից եւ բարեկամ երկրների լյանածաւալ եւ հզօր դաշինքի ստեղծում։

Աշխարհով մէկ Հայկական տեղեկատուական-մշակութային կազմակերպութիւնների համակարգի ստեղծում, նպատակ ունենալով համաշխարհային մակարդակով հայամէտ անհատների, ուժերի, կազմակերպութիւնների եւ պետութիւնների առաւելագոյն ընդարձակ ցանցի ստեղծումը, որպէս Հայաստանի եւ Հայ Ազգի ապահով եւ առաջընթաց զարգացմանը նպաստող գործոն։

### Անցումնային ծրագիր
1. Անցումային Կառավարութեան ձեւաւորում, կից լիւստրացիոն Յանձնաժողովով։

2. Անցումային Արդարադատութեան Ատեանի ձեւաւորում։

3. Հայաստանի ռուս-թուրքա-բոլշեւիկեան օկուպացիայի սովետական եւ հետսովետական ժամանակահատուածների քաղաքական գնահատական։

4. Լուստրացիա եւ վեթինգ։

Հայաստանի նկատմամբ բոլոր դաւադրութիւնների, դաւադիրների եւ օտար պետութիւնների օգտին ծառայութիւն մատուցած անձանց բացայայտում եւ դրանից բխող պատիժներ։

Հակապետական, հակաազգային գործունէութիւն ծաւալած կազմակերպութիւնների արգելափակում։
Նման կազմակերպութիւններում եւ եւ պետական պաշտօններում ներգրաւուած հակապետական, հակաազգային գործունէութեամբ կամա թէ ակամա զբաղուող անձանց արգելել գրաւել պաշտօններ, դասաւանդել եւ մասնակցել ընտրութիւններին։

5. Վեթինգի անցկացման նպատակը՝ ՀՀ-ից եւ հայ մարդուց թալանուածի վերադարձ։ Բոլոր կեղեքիչների՝ օրէնքի ուժով դատապարտում։

6. Իշխանութիւնը ժողովրդին վերադարձնելու գործընթաց։ 

Սահմանադրութեան արմատական փոփոխութիւն՝ ի նպաստ ժողովրդավարացման եւ առաջադիմութեան, ընտրական օրէնքի եւ կուսակցութիւնների մասին օրէնքի փոփոխութիւն ի նպաստ ժողովրդավարացման եւ առաջադիմութեան։ 

Բացարձակ ժողովրդավարութեան՝ ԱԻՄ Առաջնորդ Պարոյր Հայրիկեանի ստեղծած հայեցակարգի եւ Սահմանադրութեան նախագծի ընդունում որպէս ՀՀ նոր Սահմանադրութեան հիմք։

7. Հանրաքուէների անցկացման յաճախականութեան կտրուկ աւելացում, դրանով իսկ՝ քաղաքացուն իւր ճակատագրին տէր դարձնելու իրականացում։

8. ԶԼՄ-ների մասին նոր օրէնք եւ ԶԼՄ-ների անջատում իշխանութիւններից, ցանկացած որևէ ազդեցիկ ոչ պետական կառոյցից եւ ուժեղ անհատից։

9. ՏԻՄ-երի մասին օրէնքի փոփոխում եւ տարածքների կառավարման նոր փիլիսոփայութեան վերանայում։

10. ՀՀ Պաշտպանութեան, ՀՀ Անվտանգութեան եւ ՀՀ Քաղպաշտպանութեան նոր եւ իրօք արդիւնաւէտ գործող համակարգի ստեղծում։ 

ՀՀ Պաշտպանական ամբողջ համակարգի նոր՝ հայկական ազգային եւ ժողովրդավարական քաղաքականութեան համապատասխանեցում եւ Զինեալ ուժերի շտապ բարեփոխում՝ անցնելով ՆԱՏՕ-ի ստանդարտներին։ ՀՀ ՊՆ ղեկավարը կոչւում է Հայոց Սպարապետ, Գլխաւոր Շտաբի պետը՝ Գունդստաբլ, Զօրաբանակների, այսինքն՝ Բանակային կորպուսների հրամանատարները՝ Մարաջախտ։

Սկսել իրականութիւն դարձնել Ազգ-Բանակ հայեցակարգը։

ՀՀ ԱԱԾ-ը մաքրել յատկապէս ռուսական եւ ընդհանրապէս օտարերկրեայ գործակալներից։

Ստեղծել իրօք Հայկական Ազգային Անվտանգութեան Ծառայութիւն՝ Հայաստանի Մաղխազի գլխաւորութեամբ։

Ստեղծել ՀՀ Աշխարհազօր (Երկրապահ ուժերի ինքնապաշտպանական համակարգ)՝ լայնօրէն կիրառելով Շուէյցարական Համադաշնութիւնում եւ Իսրայել պետութիւնում կիրառուող համազգային բանակի սկզբունքներն ու մեթոդները, ինչպէս նաեւ Սպարապետ Գարեգին Նժդեհի գլխաւորած Լեռնահայաստանում յաջողութեամբ կիրառուած Դաւիթբէկեան գայլավաշտերի եւ հազարամեակներ շարունակ Մեծ Հայքի թագաւորութիւնում գործած Աշխարհազօրի կազմակերպման պատմական փորձը եւ սկզբունքներն ու մեթոդները։

Հրաժարուել սովետական եւ ռուսական ռազմական կոչումների եւ պաշտօնների համակարգերից եւ անցնել Հայաստանի 1918-1921 թթ. ազգային եւ ժողովրդավարական Հանրապետութեան ու Լեռնահայաստանի բանակներում, ինչպէս նաեւ Մեծ Հայքի թագաւորութիւնում կիրառուած ռազմական եզրաբանութեան ու կոչումների համակարգի վրայ ստեղծուած նոր հայկական ազգային համակարգի։ Վերափոխել եւ ազգայնացնել նաեւ Հայոց Զինեալ Ուժերի անձնակազմի համազգեստը, խորհրդանիշները, Կանոնադրութիւններն ու Կանոնագրքերը, կազմակերպչական կառուցուածքը, մարտավարութիւնն ու ռազմավարութիւնը՝ լայնօրէն կիրառելով Ուկրաինայի բանակի, ինչպէս նաեւ Ուկրաինայի Հայկական Լեգէոնի արդիական հարուստ մարտական փորձը։ Հայոց Զինեալ Ուժերը բաւարար չափով սպառազինել արդի ժամանակաշրջանի լաւագոյն մարտական ռոբոտատեխնիկայով, այդ թւում՝ ցամաքային, օդային եւ ջրային մարտական ռոբոտներով։

11. Անցկացնել նոր ազատ եւ արդար ընտրութիւններ՝ առանց Հայաստանը կեղեքողների եւ օտարերկրեայ գործակալների մասնակցութեան։

12. Ձեւաւորել իրապէս ժողովրդավար իշխանութիւններ, այդ թւում՝ լիովին հայկական ազգային եւ ազատ ժողովրդավարական Խորհրդարան, լիովին հայկական ազգային եւ ազատ ժողովրդավարական Կառավարութիւն, որոնք կապահովեն Հայաստանի կայուն տեղը Քաղաքակիրթ Աշխարհի ժողովուրդների ընտանիքում։

- Իշխանութեան բոլոր հիմնական ճիւղերի՝ օրէնսդիր, գործադիր եւ դատական իշխանութիւնների բոլոր հիմնական ներկայացուցիչները, մասնաւորապէս՝ Ազգային Ժողովի պատգամաւորները, ՀՀ Նախագահը, ՀՀ Վարչապետը, ՀՀ Լուստրացիոն յանձնաժողովի նախագահը եւ անդամները, ՀՀ Սահմանադրական Դատարանի Նախագահը եւ անդամները, ՀՀ Աշխարհազօրի Գլխաւոր Հրամանատարը, ՀՀ Մարզերի, Մայրաքաղաքի, միւս բոլոր քաղաքների, ՏԻՄ-երի ղեկավար խորհուրդները, Մարզպետները, քաղաքապետերը, համայնքապետերն ու գիւղապետերը, ՀՀ Մարզերի եւ քաղաքների ու համայնքների աշխարհազօրային զօրամասերի ու ստօրաբաժանումների հրամանատարները, ՀՀ դատական իշխանութեան բոլոր ղեկավարները, ինչպէս նաեւ առանց բացառութեան բոլոր դատաւորները՝ առաջին ինստանցիայից սկսած, ընտրուելու են ժողովրդի քուէարկութեամբ, համապետական նշանակութեան պաշտօնեաները՝ համաժողովրդական քուէարկութեամբ (խորհրդարանական, նախագահական, բարձրագոյն դատական իշխանութեան ընտրութիւններ), համապատասխան տեղական պաշտօնեաները՝ տեղական ընտրութիւններով։

## Ղեկավար կազմ
### Ղեկավար Խորհուրդ
**Հայաստանի ազատագրության համաշխարհային կազմակերպություն** Միջազգային Շարժումը ունի **Ղեկավար Խորհուրդ** (որի անդամները գտնվում են Հայաստանում և Աշխարհի տարբեր երկրներում)։ Խորհրդի նիստերը անցկացւում են համացանցային կապի միջոցով։ Խորհուրդը համարւում է ՀԱՀԿ-ի ղեկավար մարմինը։

**Հայաստանի ազատագրության համաշխարհային կազմակերպություն** Միջազգային Շարժման Ղեկավար Խորհրդի կազմում ներգրավված ամէնայայտնի անձանցից մէկն է հայ նշանաւոր հասարակական և քաղաքական գործիչ, հրապարակախոս, քաղաքագետ, բարերար Արկադի Վարդանյանը։ Նա քաջաբար պայքարել է եւ շարունակում է պայքարել Հայաստանում իշխող ռուսական նեոգաղութային, բռնապետական ռեժիմի դեմ։

### Համանախագահներ
ՀԱՀԿ-ի ընթացիկ գործերը վարելու համար, ինչպէս նաեւ ՀԱՀԿ-ի Ղեկավար Խորհրդի նիստերի միջեւ ընկած ժամանակահատուածներում ՀԱՀԿ-ի ղեկավարումն իրականացնելու համար Խորհրդի կողմից՝ Խորհրդի անդամների կազմից նշանակւում են **Համանախագահներ**։ Ներկայումս ՀԱՀԿ-ի Համանախագահներն են Գագիկ Քերոբի Սարուխանյանը Երևան, Հայաստան եւ Մնացական Ռ․ Տէր Խաչատրեանց Բագրատունին, Լոս Անջելես, ԱՄՆ։,

Գագիկ Սարուխանեան, Հայաստանի Ազատագրութեան Շարժման ղեկավարներից մէկը։|alt=Գագիկ Սարուխանեան, Հայաստանի Ազատագրութեան Շարժման ղեկավարներից մէկը։|մինի

Կազմակերպութեան բոլոր անդամները, առաւել եւս ղեկավարները, հայ ազգի շահերի նվիրյալներն են։ Եւ, ինչպես ասում է ՀԱՀԿ համանախագահ Գագիկ Սարուխանեանը՝  «Հայաստանի Ազատագրման Համաշխարհային Կազմակերպությունը (ՀԱՀԿ) միակ կազմակերպությունն է, որը հայ ժողովրդին ազատագրվելու իրական հույս է տալիս»։

## Ծանոթագրություններ

## Արտաքին հղումներ
* World Org. Liberation of Armenia Հայոց Ազատագրում։ Հայաստանի Ազատագրութեան Համաշխարհային Կազմակերպութիւն՝ ՀԱՀԿ Միջազգային Շարժում։ World Organization for the Liberation of Armenia
* https://nt.am/am/events/41901/ Դիտեք ուղիղ եթերը՝ Noyan Tapan TV Patreon-ում։ Ապրիլի 12-ին, ժամը՝ 11:00-ին. Նոյյան Տապան. «Ազատագրում». Բանախոս՝ Հայաստանի Ազատագրման Համաշխարհային Կազմակերպության Խորհրդի անդամ Գագիկ Սարուխանյան։ Միացեք մեզ հիմա՝ Patreon-ում, և եղեք տեղեկացված քաղաքական վերջին զարգացումների վերաբերյալ։

Կատեգորիա:2022 հիմնադրումներ
Կատեգորիա:Շարժումներ
Կատեգորիա:Հայ բարերարներ
Կատեգորիա:Հայ հրապարակախոսներ
Կատեգորիա:Հայ քաղաքագետներ
Կատեգորիա:Հայ քաղաքական գործիչներ
Կատեգորիա:Հայաստանի քաղաքական բանտարկյալներ
Կատեգորիա:Հայկական կազմակերպություններ
Կատեգորիա:Միջազգային կազմակերպություններ
Կատեգորիա:Սփյուռքահայ կազմակերպություններ
Կատեգորիա:Հասարակական շարժումներ
Կատեգորիա:Հասարակական շարժումների պատմություն